গুয়াতেমালার স্বাধীনতা ঘোষণা আইন
মধ্য আমেরিকার স্বাধীনতা ঘোষণা আইন () গুয়াতেমালা প্রদেশের প্রাদেশিক কাউন্সিল কর্তৃক প্রণীত বৈধ দলিল। গুয়াতেমালার স্বাধীনতা ঘোষণা আইন নামে পরিচিত এ দলিলে স্পেনীয় সাম্রাজ্য থেকে মধ্য আমেরিকার স্বাধীনতার দাবী উত্থাপন করা হয় ও অন্যান্য প্রদেশকে অংশগ্রহণের আমন্ত্রণ জানানো হয়। গুয়াতেমালা রাজতন্ত্রের কংগ্রেসে দূত প্রেরণ করে এ অঞ্চলের স্বাধীনতার রূপরেখা সম্পর্কে অবগত করা হয়েছিল। অতঃপর ১৫ সেপ্টেম্বর, ১৮২১ তারিখে এটি আইনে রূপান্তরিত হয়।
মধ্য এশীয় বিদ্রোহ
১৯১৬ সালে রুশ সরকার মধ্য এশিয়ার মুসলিমদের সামরিক বাহিনীতে যোগদান বাধ্যতামূলক করে (আগে মুসলিমরা এ বাধ্যবাধকতা থেকে মুক্ত ছিল) এবং এর ফলে রুশ তুর্কিস্তানে বড় ধরনের সহিংসতার সূত্রপাত ঘটে। বর্তমান কাজাখস্তান ও উজবেকিস্তানে এর বিরুদ্ধে বিদ্রোহ দেখা দেয়, এবং রুশ সরকার সামরিক আইন জারির মাধ্যমে এই বিদ্রোহ দমন করে। রুশ এবং মধ্য এশীয়দের (প্রধানত কাজাখ) মধ্যে দ্বন্দ্ব শুরু হয় এবং উভয়পক্ষ একে অপরের ওপর বড় মাত্রায় গণহত্যা চালায়। এর ফলে হাজার হাজার মানুষ নিহত হয় এবং অসংখ্য মানুষ প্রতিবেশী চীনে পালিয়ে যায়। ১৯১৬ সালের বিদ্রোহ ছিল মধ্য এশিয়ায় প্রথম রুশবিরোধী ঘটনা এবং এটি পরবর্তী বছরে জার দ্বিতীয় নিকোলাসের পতনের পর স্থানীয় প্রতিরোধের সূচনা করে।